Pentagoni: Ekipet amerikane po stërvisin opozitën siriane
Koalicionit kundër ISIL-it ju bashkuan edhe Britania, Danimarka, Belgjika dhe Holanda
Sekretari amerikan i Mbrojtjes Chuck Hagel i tha gazetarëve se që nga e hëna, SHBA dhe aleatët arabë kanë kryer 43 sulme ajrore në Siri, ndërsa numri i sulmeve ajrore amerikane dhe franceze kundër militantëve të Shtetit Islamik në Irak e ka kaluar shifrën 200: Zoti Hagel bëri të njohur se ekipet vlerësuese mbërritën në Arabinë Saudite. Ato janë pjesë e planit ushtarak ammerikan për stërvitjen e elementëve të opozitës siriane për të luftuar militantët e Shtetit Islamik. Sekretari i Mbrojtjes tha se luftëtarët e opozitës po vëzhgohen nga ushtarakët amerikanë, ekspertët e diplomacisë dhe ata të zbulimit, për të përcaktuar se cilët sirianë do të trajnohen, por ende nuk është e qartë se kush do ta udhëheqë forcën siriane. - tha zoti Hagel. Zoti Hagel foli me gazetarët disa minuta pasi Parlamenti i Britanisë votoi për t'iu bashkuar SHBA dhe Francës në kryerjen e sulmeve ajrore kundër luftëtarëve të Shtetit Islamik në Irak. Zëdhënësi i Shtëpisë së Bardhë Josh Earnest e vlerësoi këtë fakt: Koalicioni nën udhëheqjen e SHBA kundër Shtetit Islamik përfshin më tepër se 40 vende të botës. Pesë shtete arabe kanë dhënë ndihmën e tyre për sulmet ajrore në Siri. Po ashtu, Britania, Danimarka, Belgjika dhe Holanda u bashkuan me koalicionin e udhëhequr nga SHBA, që lufton kundër këtij grupi në Irak.